Diari Oficial de la Generalitat Valenciana


Sumari del DOGV 8075, del 03-07-2017 (2017/6009)

DECRET 82/2017, de 30 de juny, del Consell, pel qual es modifica la lletra a de l'article 4 del Decret 196/2016, de 30 de desembre, del Consell, d'aprovació de les bases reguladores i de concessió d'ajudes per a pal·liar els danys produïts pels incendis forestals ocorreguts a la Comunitat Valenciana en juny de 2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/06/30/82/dof/vci/html**

### Dades del document

Número de DOGV
:   8075

Data del DOGV
:   03-07-2017

Secció del DOGV
:   I. DISPOSICIONS GENERALS

Número del document
:   2017/6009


Data del document
:   30-06-2017

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * legislació

DECRET 82/2017, de 30 de juny, del Consell, pel qual es modifica la lletra a de l'article 4 del Decret 196/2016, de 30 de desembre, del Consell, d'aprovació de les bases reguladores i de concessió d'ajudes per a pal·liar els danys produïts pels incendis forestals ocorreguts a la Comunitat Valenciana en juny de 2016. [2017/6009]  
PREÀMBUL  
  
El Consell va acordar, el 23 de juny de 2016, iniciar les actuacions per a pal·liar els danys produïts pels incendis forestals ocorreguts a la Comunitat Valenciana els dies 15, 16 i 17 de juny de 2016. Dins del termini de presentació de sol·licituds, prorrogat per acord del Consell de 29 de juliol de 2016, es van presentar, en col·laboració amb la Diputació de València, les estimacions dels danys dels municipis afectats pels incendis forestals.  
Amb posterioritat, es va procedir, mitjançant el Decret 196/2016, de 30 de desembre, del Consell, a l'aprovació de les bases reguladores i de concessió d'ajudes directes als ajuntaments afectats, en la quantia i distribució indicada en l'article 2 del Decret. En aquests moments, els municipis afectats s'han dirigit a la Direcció General de l'Agència Valenciana de Seguretat i Resposta a les Emergències i han sol·licitat una ampliació, en cinc mesos, del termini per a dur a terme les actuacions previstes.  
D'acord amb l'anterior, i en virtut del que disposa l'article 28.c, en relació amb l'article 12.2, ambdós de la Llei 5/1983, de 30 de desembre, de la Generalitat, del Consell, a proposta del president de la Generalitat i del conseller d'Hisenda i Model Econòmic, i amb la deliberació prèvia del Consell, en la reunió de 30 de juny de 2017,  
  
  
DECRETE  
  
Article únic. Modificació del Decret 196/2016, de 30 de desembre, del Consell, d'aprovació de les bases reguladores i de concessió d'ajudes per a pal·liar els danys produïts pels incendis forestals ocorreguts a la Comunitat Valenciana en juny de 2016.  
Es modifica el Decret 196/2016, de 30 de desembre, del Consell, d'aprovació de les bases reguladores i de concessió d'ajudes per a pal·liar els danys produïts pels incendis forestals ocorreguts a la Comunitat Valenciana en juny de 2016, mitjançant la nova redacció de la lletra a de l'article 4, el qual queda redactat com s'indica en l'annex d'aquest decret.  
  
  
DISPOSICIÓ FINAL  
  
Única. Efectes  
Aquest decret produirà efectes des del dia de la seua aprovació pel Consell, i es publicarà en el Diari Oficial de la Generalitat Valenciana.  
  
València, 30 de juny de 2017  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO  
ANNEX  
  
Nova redacció de la lletra a de l'article 4 del Decret 196/2016, de 30 de desembre, del Consell, d'aprovació de les bases reguladores i de concessió d'ajudes per a pal·liar els danys produïts pels incendis forestals ocorreguts a la Comunitat Valenciana en juny de 2016  
  
La lletra a de l'article 4 queda redactada de la manera següent:  
«a) Dur a terme les actuacions previstes en un termini d'11 mesos comptats des de l'endemà de la publicació d'aquest decret en el Diari Oficial de la Generalitat Valenciana.»


Còpia Permalink ELI